CELEX: 32016D0087
Language: el
Date: 2016-01-22 00:00:00
Title: Eκτελεστική απόφαση (ΕΕ) 2016/87 της Επιτροπής, της 22ας Ιανουαρίου 2016, σχετικά με την απόσυρση από την αγορά υφιστάμενων προϊόντων που παράγονται από αραβόσιτο της σειράς MON 863 (MON-ØØ 863-5) και για την κατάργηση των αποφάσεων 2010/139/ΕΕ, 2010/140/ΕΕ, 2010/141/ΕΕ για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο των σειρών MON863×MON810×NK603 (MON-ØØ863-5 ×MON-ØØ81Ø-6×MON-ØØ6Ø3-6), MON863×MON810 (MON-ØØ863-5×MON-ØØ81Ø-6) και MON 863×NK603 (MON-ØØ863-5×MON-ØØ6Ø3-6) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2016) 204] (Κείμενο που παρουσιάζει ενδιαφέρον για τον ΕΟΧ)

26.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 17/14
            
         EΚΤΕΛΕΣΤΙΚΉ ΑΠΌΦΑΣΗ (ΕΕ) 2016/87 ΤΗΣ ΕΠΙΤΡΟΠΉΣ
   της 22ας Ιανουαρίου 2016
   σχετικά με την απόσυρση από την αγορά υφιστάμενων προϊόντων που παράγονται από αραβόσιτο της σειράς MON 863 (MON-ØØ 863-5) και για την κατάργηση των αποφάσεων 2010/139/ΕΕ, 2010/140/ΕΕ, 2010/141/ΕΕ για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο των σειρών MON863×MON810×NK603 (MON-ØØ863-5 ×MON-ØØ81Ø-6×MON-ØØ6Ø3-6), MON863×MON810 (MON-ØØ863-5×MON-ØØ81Ø-6) και MON 863×NK603 (MON-ØØ863-5×MON-ØØ6Ø3-6) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου
   
      
         [κοινοποιηθείσα υπό τον αριθμό C(2016) 204]
      
   
   (Τα κείμενα στη γαλλική και την ολλανδική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (1), και ιδίως το άρθρο 8 παράγραφος 6, το άρθρο 20 παράγραφος 6, καθώς και το άρθρο 9 παράγραφος 2 και το άρθρο 21 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 2005/608/ΕΚ της Επιτροπής (2), εγκρίνεται έως τις 12 Ιανουαρίου 2016 η διάθεση στην αγορά ζωοτροφών που περιέχουν ή αποτελούνται από αραβόσιτο της σειράς ΜΟΝ863 και αραβοσίτου της σειράς ΜΟΝ863 σε προϊόντα που αποτελούνται από αυτόν ή που τον περιέχουν για κάθε άλλη χρήση εκτός από τρόφιμα και ζωοτροφές, εξαιρουμένης της καλλιέργειας, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου (3).
            
         
               (2)
            
            
               Με την απόφαση 2006/68/ΕΚ της Επιτροπής (4), εγκρίνεται έως τις 12 Ιανουαρίου 2016 η διάθεση στην αγορά τροφίμων που περιέχουν, αποτελούνται ή παράγονται από αραβόσιτο της σειράς ΜΟΝ 863 σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (5).
            
         
               (3)
            
            
               Πρόσθετα τροφίμων, πρώτες ύλες ζωοτροφών και πρόσθετα ζωοτροφών που έχουν παραχθεί από γενετικώς τροποποιημένο αραβόσιτο της σειράς ΜΟΝ 863 διατέθηκαν στην αγορά πριν από την έναρξη ισχύος του κανονισμού (ΕΚ) αριθ. 1829/2003 και κοινοποιήθηκαν ως υφιστάμενα προϊόντα σύμφωνα με το άρθρο 8 παράγραφος 1 στοιχείο β) και το άρθρο 20 παράγραφος 1 στοιχείο β) του ίδιου κανονισμού, όταν αυτός τέθηκε σε ισχύ.
            
         
               (4)
            
            
               Στις 13 Απριλίου 2007, η εταιρεία Monsanto Europe SA υπέβαλε στην Επιτροπή αίτηση, σύμφωνα με το άρθρο 8 παράγραφος 4, το άρθρο 11, το άρθρο 20 παράγραφος 4 και το άρθρο 23 του κανονισμού (ΕΚ) αριθ. 1829/2003, για ανανέωση της έγκρισης για συνέχιση της εμπορίας υφιστάμενων προσθέτων τροφίμων, πρώτων υλών ζωοτροφών και προσθέτων ζωοτροφών που παράγονται από αραβόσιτο της σειράς ΜΟΝ 863, τα οποία είχαν προηγουμένως κοινοποιηθεί σύμφωνα με το άρθρο 8 παράγραφος 1 στοιχείο β) και το άρθρο 20 παράγραφος 1 στοιχείο β) του εν λόγω κανονισμού («η αίτηση»). Στις 30 Μαρτίου 2010 η Ευρωπαϊκή Αρχή Ασφάλειας Τροφίμων («EFSA») εξέδωσε ευνοϊκή γνώμη σύμφωνα με τα άρθρα 6 και 18 του κανονισμού (ΕΚ) αριθ. 1829/2003 και κατέληξε στο συμπέρασμα ότι οι νέες πληροφορίες που παρασχέθηκαν με την αίτηση ανανέωσης και η μελέτη της επιστημονικής βιβλιογραφίας που είχε δημοσιευθεί μετά τις προηγούμενες επιστημονικές γνώμες της EFSA αναφορικά με τον αραβόσιτο της σειράς ΜΟΝ 863 δεν επιβάλλουν αλλαγές στις προηγούμενες γνώμες. Επομένως, επανέλαβε τα προηγούμενα συμπεράσματά της σύμφωνα με τα οποία ο αραβόσιτος της σειράς ΜΟΝ 863 δεν αναμένεται να έχει δυσμενείς επιδράσεις στην υγεία του ανθρώπου και των ζώων ή στο περιβάλλον στο πλαίσιο των προτεινόμενων χρήσεών του. Στη γνώμη της, η EFSA εξέτασε όλα τα συγκεκριμένα ερωτήματα και τις ανησυχίες που διατύπωσαν τα κράτη μέλη στο πλαίσιο της διαβούλευσης με τις εθνικές αρμόδιες αρχές σύμφωνα με το άρθρο 6 παράγραφος 4 και με το άρθρο 18 παράγραφος 4 του κανονισμού (ΕΚ) αριθ. 1829/2003.
            
         
               (5)
            
            
               Με τις αποφάσεις της Επιτροπής 2010/139/ΕΕ (6), 2010/140/ΕΕ (7) και 2010/141/ΕΕ (8), η διάθεση στην αγορά τροφίμων και ζωοτροφών που περιέχουν, αποτελούνται ή παράγονται από αραβόσιτο της σειράς MON863×MON810×NK603, αραβόσιτο της σειράς MON863×MON810 και αραβόσιτο της σειράς MON863×NK603 εγκρίνεται σύμφωνα με τον κανονισμό (ΕΚ) αριθ. 1829/2003, έως την 1η Μαρτίου 2020.
            
         
               (6)
            
            
               Στις 29 Ιουνίου 2015, η Monsanto Europe SA ζήτησε από την Επιτροπή να θέσει τέρμα στο σύνολο των εγκρίσεων που έχει χορηγήσει η Επιτροπή για τα προϊόντα που περιέχουν, αποτελούνται ή παράγονται από γενετικώς τροποποιημένο αραβόσιτο της σειράς MON 863, ως μεμονωμένο συμβάν και σε συσσωρευμένα συμβάντα, ύστερα από εμπορική απόφαση της εταιρείας να μην εμπορεύεται πλέον αυτά τα προϊόντα στην ΕΕ.
            
         
               (7)
            
            
               Κατά συνέπεια, η Monsanto Europe SA απέσυρε την αίτηση που υποβλήθηκε στις 13 Απριλίου 2007 για την ανανέωση της έγκρισης για συνέχιση της εμπορίας υφιστάμενων προσθέτων τροφίμων, πρώτων υλών ζωοτροφών και προσθέτων ζωοτροφών που έχουν παραχθεί από αραβόσιτο MON 863 για τα οποία η EFSA εξέδωσε γνώμη στις 30 Μαρτίου 2010 και ζήτησε από την Ευρωπαϊκή Επιτροπή να καταργήσει τις αποφάσεις 2005/608/ΕΚ, 2006/68/ΕΚ, 2010/139/ΕΕ, 2010/140/ΕΕ και 2010/141/ΕΕ.
            
         
               (8)
            
            
               Δεδομένου ότι ο αραβόσιτος της σειράς MON 863 δεν καλλιεργείται ως μεμονωμένο συμβάν ή σε συσσωρευμένα συμβάντα για εμπορικούς σκοπούς σε τρίτες χώρες από το 2011 και η εμπορική σταδιακή κατάργηση έχει ολοκληρωθεί, δεν είναι αναγκαίο να προβλεφθεί δυνατότητα χορήγησης περιορισμένης χρονικής περιόδου εντός της οποίας μπορούν να καταναλωθούν τα υφιστάμενα αποθέματα του προϊόντος.
            
         
               (9)
            
            
               Οι αποφάσεις 2005/608/ΕΚ και 2006/68/ΕΚ λήγουν στις 12 Ιανουαρίου 2016. Δεδομένου ότι η Monsanto Europe S.A δεν υπέβαλε αιτήσεις για την ανανέωση της έγκρισης που είχε χορηγηθεί με τις αποφάσεις αυτές, τα προϊόντα που καλύπτονται από τις αποφάσεις αυτές δεν θα πρέπει να διατεθούν στην αγορά μετά την εν λόγω ημερομηνία.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Πρόσθετα τροφίμων που παράγονται από αραβόσιτο της σειράς MON-ØØ 863-5 και έχουν κοινοποιηθεί ως υφιστάμενα προϊόντα βάσει του άρθρου 8 παράγραφος 1 στοιχείο β) του κανονισμού (ΕΚ) αριθ. 1829/2003, καθώς και πρώτες ύλες ζωοτροφών και πρόσθετα ζωοτροφών που παράγονται από αραβόσιτο της σειράς MON-ØØ863-5 και έχουν κοινοποιηθεί ως υφιστάμενα προϊόντα βάσει του άρθρου 20 παράγραφος 1 στοιχείο β) αποσύρονται από την αγορά το αργότερο έως την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   2.   Οι αποφάσεις 2010/139/ΕΕ, 2010/140/ΕΕ και 2010/141/ΕΕ καταργούνται την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   Άρθρο 2
   Οι καταχωρίσεις στο κοινοτικό μητρώο γενετικώς τροποποιημένων τροφίμων και ζωοτροφών, όπως προβλέπεται στο άρθρο 28 του κανονισμού (ΕΚ) αριθ. 1829/2003, σχετικά με τον αραβόσιτο MON-ØØ863-5, ήτοι MON-ØØ863-5×MON-ØØ81Ø-6×MON-ØØ6Ø3-6, MON-ØØ863-5×MON-ØØ81Ø-6 και MON-ØØ863-5×MON-ØØ6Ø3-6, προσαρμόζονται ώστε να ληφθεί υπόψη η παρούσα απόφαση.
   Άρθρο 3
   Η παρούσα απόφαση απευθύνεται στην εταιρεία Monsanto Europe SA, Scheldelaan 460, Haven 627, 2040 Antwerp, Belgium.
   
      Βρυξέλλες, 22 Ιανουαρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 1.
   
      (2)  Απόφαση 2005/608/ΕΚ της Επιτροπής, της 8ης Αυγούστου 2005, σχετικά με τη διάθεση στην αγορά, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, προϊόντος αραβοσίτου (Zea mays L., σειρά MON 863) που έχει τροποποιηθεί γενετικά ώστε να είναι ανθεκτικό στο γραφιά του καλαμποκιού (ΕΕ L 207 της 10.8.2005, σ. 17).
   
      (3)  Οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (ΕΕ L 106 της 17.4.2001, σ. 1).
   
      (4)  Απόφαση 2006/68/ΕΚ της Επιτροπής, της 13ης Ιανουαρίου 2006, για την έγκριση της διάθεσης στην αγορά τροφίμων και συστατικών τροφίμων από γενετικώς τροποποιημένο αραβόσιτο της σειράς ΜΟΝ 863 ως νέων τροφίμων ή νέων συστατικών τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 34 της 7.2.2006, σ. 26).
   
      (5)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).
   
      (6)  Απόφαση 2010/139/ΕΕ της Επιτροπής, της 2ας Μαρτίου 2010, για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο της σειράς MON863×MON810×NK603 (MON-ØØ863-5×MON-ØØ81Ø-6×MON-ØØ6Ø3-6) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 55 της 5.3.2010, σ. 68).
   
      (7)  Απόφαση 2010/140/ΕΕ της Επιτροπής, της 2ας Μαρτίου 2010, για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο της σειράς MON863×MON810 (MON-ØØ863-5×MON-ØØ81Ø-6) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 55 της 5.3.2010, σ. 73).
   
      (8)  Απόφαση 2010/141/ΕΕ της Επιτροπής, της 2ας Μαρτίου 2010, για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο της σειράς MON863×NK603 (MON-ØØ863-5×MON-ØØ6Ø3-6) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 55 της 5.3.2010, σ. 78).